Sektor korporativnih komunikacija

Av. V. Holjevca 10

Zagreb 10002

Tel: 01 6450 406

Fax: 01 6452 406

**PRIOPĆENJE**

**INA pokrenula online srednjoškolsko natjecanje Junior Freshhh**

* **Prijave na natjecanje otvorene su do 30. listopada putem** [**www.juniorfreshhh.ina.hr**](http://www.juniorfreshhh.ina.hr)
* **Junior Freshhh je online natjecanje za srednjoškolce u kojem rješavaju izazovne zadatke iz matematike, fizike, kemije, biologije i zemljopisa**
* **Svaki tim sastoji se od tri člana, a finale natjecanja održat će se uživo u Zagrebu**

**Zagreb, 7. listopada 2015. – Nakon uspjeha prošlogodišnjeg, prvog po redu, izdanja online natjecanja Junior Freshhh, INA je danas opet pokrenula ovaj zanimljivi izazov u kojem se srednjoškolci iz cijele Hrvatske natječu za vrijedne nagrade rješavajući u tročlanim timovima zanimljive i zahtjevne zadatke iz matematike, fizike, kemije, biologije i zemljopisa.**

Komentirajući natjecanje, gđa. Vladimira Senčar Perkov, Inina direktorica Sektora upravljanja ljudskim resursima, izjavila je *„INA je oduvijek nastoji privući talentirane stručnjake u svoj tim, a tijekom posljednjih nekoliko godina usmjereni smo upravo na mlade. Uspješni programi Growww i Freshhh za cilj imaju poticanje kreativnosti i inovativnosti studenata i diplomanata, dok kroz Junior Freshhh želimo potaknuti interes za prirodne znanosti već kod srednjoškolaca. Natjecanje je već u prvom izdanju pokazalo da su naši mladi puni znanja i motivacije te uopće ne sumnjam da će i ove godine odgovoriti na izazov i pokazati sve što znaju i mogu“.*

Natjecanje koje se provodi na razini MOL Grupe u pet godina održavanja okupilo je desetak tisuća učenika, talenata iz područja prirodnih znanosti. Od prošle godine u program je uključena i Hrvatska s ciljem poticanja interesa mladih za prirodne znanosti i jačanja suradnje kompanije s mladim talentima, što je INA dosad činila kroz programe Growww i Freshhh, namijenjene diplomantima i studentima.

Junior Freshhh natjecanje održava se u dva kruga: prvi traje od 3. do 25. studenog te se timovi natječu u virtualnom svijetu rješavajući različite zadatke iz područja prirodnih znanosti, dok drugi krug okuplja pet najboljih timova iz prvog kruga koji će se za pobjedu boriti uživo u finalu u Zagrebu. Članovi timova koji se izbore za prva tri mjesta osvojit će vrijedne nagrade (iPad Air za prvo mjesto, Kindle Paperwhite 2 za drugo mjesto te paket opreme za online učenje za treće, kao i stručni posjet Ininim postrojenjima za sve nagrađene), dok će škola iz koje se prijavi najveći broj timova također biti nagrađena.

**INA poziva sve zainteresirane srednjoškolce da se prijave na natjecanje do 30. listopada 2015. putem stranice** [**www.juniorfreshhh.ina.hr**](http://www.juniorfreshhh.ina.hr)**, gdje su također dostupni svi potrebni detalji o početku igre, postupku prijave i pravilima, kao i na Facebook stranici** [**Junior Freshhh Croatia**](https://www.facebook.com/JuniorFreshhhCroatia)**.**

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 441 benzinske postaje u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: [pr@ina.hr](mailto:pr@ina.hr)